નવી દિલ્હીઃ સતત પ્રવાસીઓની વધી રહેલી સંખ્યા પર નિયંત્રણ લાવવા માટે બ્રિટેનની સરકારે યૂરોપીય સંધથી બહારના લોકો માટે વીઝાના નીતિ નિયમો બદલવાની જાહેરાત કરી છે. તેનાથી મોટી સંખ્યામાં ભારતીયો ખાસ કરીને આઇટી પ્રોફેશનને અસર થશે. બ્રિટનના ગૃહ મંત્રાલય દ્વારા ગઇ કાલે સાંજે નવા વીઝા નિયમો અનુસાર કંપનીની અંદર સ્થાનાંતરણ વર્ગ-2 (આઇસીટી) માટે 24 નવેમ્બર બાદ આવેદન કરનારાઓ માટે અનિવાર્ય વેતનની ઓછામાં ઓછી સીમા 30 હજાર પાઉન્ડ રહેશે. જે પહેલા 20,800 પાઉન્ડ હતી.